ru kk ru be kk ru kk ru be kk ru ro zh ru ru kk ru be kk ru kk bg kk kk kk kk kk ba kk kk kk kk kk kk kk kk kk kk en uk kk kk kk kk kk kk kk kk kk kk kk kk kk kk kk war kk kk kk kk kk de kk kk fr kk kk ca kk kk fr kk kk de kk kk oc kk kk fr kk kk ro kk kk kk fr kk kk oc kk kk ca kk kk oc kk kk oc kk kk ca kk kk ca kk kk ca kk ky kk kk kk bg kk kk fr kk kk ca kk kk fr kk kk de kk kk fr kk kk fr kk kk ur kk kk es kk kk kk de kk kk de kk kk oc kk kk it kk kk ca kk kk fa kk kk ca kk kk eu en kk ru kk ru be kk
ӨЗАҒАҢНЫҢ ЕСКЕРТКІШ-БЮСТІ ҚОЙЫЛСА, ӘДІЛДІК СОЛ БОЛАР ЕДІ
Бұрын, тарих қойнауына кеткен Совет кезеңінде, Қазақстанға сырттан келген қонақтар мен туристер арнайы соғатын бір мәдени орын болды. Ол – Алматыдағы Ұлттық музыка аспаптарының музейі еді. Оның тарихы да қызық. Мәдениет министрі Ж.Еркімбеков пен оның орынбасары Ө.Жәнібеков ерекше музей ұйымдастыру жөнінде көп ойласады, ізденеді. Іздегенге сұраған жолықса, қанеки?! Өзекең жақсы идеяны жүзеге асыру үшін экспонат жинауды, көне аспаптарды қалпына келтіру мен қайта жасатуды өз мойнына алады. Игі істі жұрт аяғы үзілмейтін ыңғайлы жерден лайықты жай қарастырудан бастайды.
Парктің қақ ортасында, ағаштан тұрғызылған Офицерлер үйі бірден көзіне түседі. Онда отырғандардың жаңа қонысқа көшетінін білген соң, ескі ғимаратты жөндетіп, музейге айналдыру жөнінде тездетіп шешім қабылдатады.
Ұлтымыздың бет-бейнесін, қадір-қасиетін, ең бастысы, рухани тарихын танытатын мәдени ошақтың жоғары деңгейде болуы үшін бар білімін, ұйымдастырушылық қабілетін жұмсауға тырысады. Оны жасақтауға, безендіруге, экспозициясын құруға нағыз мамандарды, асқан шеберлерді тартады. Алайда ұлт құндылығына келгенде қырсығатындар кесірінен бастапқы көп жоспарының іске асуы созылып, кешеуілдей береді. Сөйтіп жүргенде жаңа нысанның, оның үстіне елімізде бұрын-соңды болмаған музейдің құрылысы барысын, оның жабдықталуын көруге сол кездегі Орталық партия комитетінің өнеркәсіп жөніндегі хатшысы Н.Назарбаев келеді. Бәрін көріп, істің мән-жайына қаныққан соң, көзқарас та өзгереді, жетпей жатқан қаржы да табыла бастайды. Арада жылдар өткен соң музей қайта жөнделді, жәдігерлермен толықты, заманауи технологиялар енгізілді. Бүгінде мұнда өз ісіне берілген музей майталмандары қызмет етеді. Ұлттық музыка аспаптарынан өзге, әлемнің 50-ден аса елінің мәдениетін көрсететін 9 зал жұмыс істейді. Ал, енді мұндағы жәдігерліктердің төресі – Абайдың 3 ішекті домбырасы, Жамбыл Жабаев, Махамбет Өтемісұлы, Дина Нұрпейісова сияқты атақты әншілер мен күйшілердің жанынан тастамаған аспаптары. Мұнда келушілер де көп, таңғалып, тамсанушылар да жетерлік. Әлі күнге дейін әйгілі музей тартымдылығын бәсеңдеткен емес. Өйткені әу бастағы жақсы ой, ұлттық тұжырымдама шын жанашырлықпен, шынайы шығармашылықпен жүзеге асқан еді. Ал Тәуелсіздік қарсаңында, яғни 1990 жылы музыкалық аспаптар музейіне қазақ халқының атақты күйші-композиторы, қобызшы Ықылас Дүкенұлының (1843-1916) аты берілді.
Жалпы әлем бойынша музыкалық аспаптарға арналған бірегей музейлер көп емес. Сондықтан Қазақ елі сазды аспаптарын асқақтатып, арнайы музейдің негізін қалаған тұлғаның 90 жылдық мерейтойы қарсаңында халқының асыл азаматы, мемлекет және қоғам қайраткері Өзбекәлі Жәнібекұлының ескерткіш-бюсті сол музейдің алдына қойылса, тарихи әділеттілік болар еді. Бұл – ер қадірін білетін еліміздің бүгіні мен ертеңі үшін маңызды. Ал қазіргі жастарды нағыз рухани жаңғыртатын осы мәдени орынды тамашалауға жиі және жүйелі түрде апарып тұру – тек Алматы оқу орындарының ғана емес, еліміздегі барша оқу орындарының борышы болса дейміз. Тәлім де, тағылым да осылай жүзеге асады.
ӘУЕЗОВТІҢ СОҢҒЫ ШЫҒАРМАЛАРЫНДАҒЫ МЕМЛЕКЕТШІЛДІК ИДЕЯ
ЕРМЕКОВТЕЙ ЕР ЕЛ ЕСІНЕН ШЫҚПАСА...
Біздің Telegram каналына жазылыңыз
алдымен сізді қызықтыратын барлық жаңалықтарды біліңіз
Сіздің электронды пошта жарияланбайды. Қатарды міндетті түрде толтырыңыз *
Air Astana 10-шы рет өз аймағындағы үздік әуекомпаниясы ретінде Skytrax сыйлығын жеңіп алды
Ауған соғысы ардагерлері өз ойларын ортаға салды
Ардагерлерге арналған турнир өтті
Ауған соғысы ардагерлері студенттермен кездесті
Үндеу: Бірлігі жоқ ел тозады, бірлігі күшті ел озады
«КӨРКЕМ ҚАЛА – АЛМАТЫ» ЖАС АҚЫНДАР МҮШӘЙРАСЫНЫҢ ЕРЕЖЕСІ
КИНОҢ ҚАНДАЙ БОЛСА, ҚОҒАМЫҢ ДА СОНДАЙ
ТҰЛҒАЛАР: ТӘРБИЕ, ТАҒЫЛЫМ, ТӘЖІРИБЕ
Білімді жастар білікті болар
«АЛАШ» АВТОНОМИЯСЫ» ТАРИХЫНЫҢ ӘЛІППЕСІ
«АҒА, САҒАН БҰЛ – ОШАҚ…»
«Ана тілі» газетінің Бас редакторы
«ТҮГЕЛ ТҮРКІ ЖИНАЛЫП, ТОМСЕНГЕ ЕСКЕРТКІШ ҚОЙСАҚ...»
ТҮРКІ ӘЛЕМІНЕ ОРТАҚ ТАҢЖАРЫҚ
ОЙЛЫ ОҚЫРМАНМЕН ОЙЛАСЫП ЖАСАЛАТЫН БЕТ
ЖАҺАНДЫҚ ДЕҢГЕЙДЕГІ АЛҚАЛЫ ЖИЫН
«ҚАРАГӨЗДІ» ӘУЕЗОВ ЖАЗҒАН ҚАЛПЫНДА КӨРЕРМЕНГЕ ЖЕТКІЗСЕК ДЕЙМІЗ
«АЙМАҚТА МЕМЛЕКЕТТІК ТІЛДІҢ МӘРТЕБЕСІ АРТАДЫ»
ТҰЛҒАЛАР: ТӘРБИЕ, ТАҒЫЛЫМ, ТӘЖІРИБЕ
Мәншүк Мұқашева: ЖУРНАЛИСТ ТӘРБИЕЛЕУ – ЖАНКЕШТІ ІС
Қанат АЙТБАЕВ:МӘДЕНИЕТ – ЕЛ ИДЕОЛОГИЯСЫНЫҢ ЕҢ БАСТЫ ТЕТІГІ
Раиса ҮМБЕТБАЕВА: ӘР ОТБАСЫ ҰЛТТЫҚ ДӘСТҮРДІ ҰСТАНСА ДЕЙМІН
ОҚУШЫ ДЕНСАУЛЫҒЫ – КӨКЕЙКЕСТІ МӘСЕЛЕНІҢ БІРІ
Ғарифолла ӘНЕС: ҚАЗАҚТЫҢ ЖОЛЫ ҚАТПАРЛЫ, ҚАЛЫҢ ТАРИХ
© 2010-2020 Copyright. Kazgazeta.kz.